als_Latn dik_Latn ron_Latn
Nje shpërthim me eksploziv trondit qytetin e Vlorës. Rreth orës 7 te mëngjesit nje person ka humbur jeten dhe nje tjetër ndodhet ne gjendje te rende nga hedhja ne ere e makinës qe po udhëtonin. Viktima është drejtuesi i mjetit Isuf Kokaj 42-vjeç, pronari i nje hoteli ne Radhime, ndërsa është plagosur rende 19-vjecaria me inicialet O.M. Ngjarja ka ndodhur ne rrugën Transballkanike, pranë sheshit “Omonia”. Mësohet se automjeti tip “Mitsubishi” ka qene ne lëvizje ne momentin e shpërthimit dhe siç duket nga pamjet makina është shkatërruar plotësisht. Nga forca e madhe e shpërthimit 42- vjecari, banues ne fshatin Sherisht ka gjetur vdekjen e menjëhershme, ndërsa 19-vjecarja është nisur ne gjendje te rende ne Tirane, ku veç plagëve ne trup ka dhe djegie te shkalles se trete. Mjeket e repartit të djege plastikes, konfirmojë se vajza është jashtë rrezikut për jetën. Ne vendin e shpërthimit forcat e policisë po hetojnë shkaqet e atentatit qe i mori jetën shtetasit Isuf Kokaj. Ndërsa, ekspertet pritet te dalin ne përfundime per llojin e lendes shpërthyese, sasinë e saj dhe nëse ajo ka qene e komanduar ne distance. Ndërkohë, burime policore bëjnë te ditur se vëllait te viktimës, ne gusht te nje viti me pare i është kryer nje atentat, nga i cili ka shpëtuar pa dëmtime.
als_Latn